JohanHeinsen/ENO huggingface dataset:
Den Vest-Sjællandske Avis, 1821-02-27
Konferencerne imellem de Tyrkiske Kommissairer og den Russiske Minister, Baron Stroganoff, ere blevne paa nye aabnede i Constantinopel. Disse Underhandlinger have nu allerede varet i 4 Aar. DeHoveddifferencer ere Ruslands Fordring, at Jndvaanerne i Moldau og Vallachiet skulle have Erstatning for de Udsuelser, som de sidste Fyrster have tilladt sig imod dem, og som i 7 Aar anslaaes til 60 Millioner Piastere, men hvoraf dog mere end Halvdelen er indkommen i Storsultanens Skatkammer, Porten paa sin Side fordrer, at Rusland skal give nogle Casteller i Asien tilbage. – Nu har man da endelig sikkre Efterretninger fra Constantinopel af 5te Januari, at Beleiringen for Castellet i Janning er bleven ophævet; Breve fra Albanien lade ingen Tvivl derom tilbage. Sultanens Armee var ved Desertion bleven saagodt som opløst, og der var kun bleven en liden Rest tilbage, som maatte trække sig tilbage til Arta under Flaadens Beskyttelse. Alv begynder paa nye at organisere sin Armee, og en Afdeling Grækere er gaaet over til ham. Breve fra Corfu bekræfte, at 5000 Sulioter have taget hans Partie; disse have optaget en Transport paa 200 Heste, som vare belæssede med Krudt, Kanoner og Levnetsmidler, og vare afsendte til den Tyrkiske Armee, Mandskabet som ledsagede den blev dræbt. Ogsaa 8000 Toscidere ere stødte til Alys Amee. Man skal have gjort den Opdagelse: at den sidste Explosion i Tuillerierne skal være foranstaltet af de Ultras, som ville derved kaste et Had paa de Liberale. To Personer af Anseelse ere arresterede. Ne ven skal have blot dræbt sig, fordi han havde forgivet sin Kone, som laae død hiemme i hans Huus, da han blev paagrebet.
Den Vest-Sjællandske Avis, 1821-02-27
Jndenlandske Efterretninger. Det har allernaagigst behaget Hs. Majestæt under 3die dennes at udnævne Sognefoged Peder Poulsen i Haderup, Randers Amt, til Dannebrogsmand.
Den Vest-Sjællandske Avis, 1821-02-27
Hs. Majestæts vor allernaadigste Konges Fødselsdag høitideligholdtes 28de f. M. i samtlige Directionen for Garnisonsskolevæsenet underlagte Underofficeers- og Børneskoler med et Middagsmaaltid, som Hs. Majestæt allernaadigst havde tilstaaet samtlige Elever.
Den Vest-Sjællandske Avis, 1821-02-27
Medens Underofficeersskolerne i det 1ste og i det 2det Jydske Jnfanterieregiment, samt i det Siellandske og det Jydske Jægercorps hver for sine Elever, i hver Skoles Locale i de respective Caserner, udførte den dem ved Directionen i saa Henseende meddeelte allerhøieste Befaling, spiste i den store Jnfanteriecaserne, umiddelbar under Directionens Tilsyn, ved et Bord 64 Elever af den store Underofficeerskole, ved et andet 110 Drenge og ved et tredie 80 Piger. Dagen for havde Directionen ligeledes i Anledning af den, hver Dansk saa dyrebare Dag, foretaget Uddeling af de Klædningsstykker, som den er saa hældig aarligen at kunne give til de Børn, der gaae i dens Skoler. 200 Born deeltoge i denne Klædningsstykke Uddeeling, af hvilke hvert Barn modtog et Par Skoe, et Par Strømper og en Skjorte (eller Særk); desuden fik de 4 flittigste Drenge hver en Frakke, et Par Støvler og et Halstørklæde; de 10 flittigste Piger hver en Hvergarns Kiole, 10 andre hver et Forklæde og 36 Drenge hver et Halstørklæde. Disse Kioler og Forklæder, samt alle Skjorter, Særker og Halstørklæder, er Alt syet i de 2 sidste Maaneder af Pigerne i Haandarbeidsskolen, ligesom disse Børn ogsaa have strikket samtlige 200 Par Strømper, deels af Uld deels af Bomuld. De sidste til de flittigste Piger. Under en eneste Lærerindes Bestyrelse oplæres 80, 90 ja indtil 100 Pigebørn paa engang i de militaire Caserneskolers Haandsarbeidsskole, hvilken, siden indbyrdes Underviisnings Jndførelse i samme, med Lethed og med en større Orden end før nu har sædvanligen tre Gange saamange Elever end i hiin Tid, og det vel at mærke dog kun under een Lærerinde, og det den samme, som før Forandringen i Læremethoden foretoges. Dette er omtrent det samme heldige Virkning, som indbyrdes Underviisningen ogsaa har frembragt i de militaire Caserne skolers Drengeskole.
Den Vest-Sjællandske Avis, 1821-02-27
Med den inderligste Taknemmelighed modtoge samtlige Elever, Store og Smaae det Beviis paa den bedste Konges Naade, som paa hiin festlige Dage blev dem allernaadigst tilstaaet af Hs. Majestæt, der ikke allene med faderlig Ømhed vaaget over disse unge Menneskers Underviisning og Opdragelse, men ogsaa værdiger dem at tænke paa deres Fornøielse, og at lade dem, hvem det kuns saare sparsomt eller tildeeles, give en glad Dag.
Den Vest-Sjællandske Avis, 1821-02-27
Hs. Majestæt, vor gode Konge, hvis Faderhierte føler for den Unge, som for den Gamle, for den Høiere, som for den Ringere af Hans Undersaatter har paa Sin Fødselsdag ogsaa allernadigst tænkt paa Søe=Etatens Skoleungdom, og ladet paa Sin Bekostning foranstalte et Middagsmaaltid for Drengene, hvilket blev anrettet paa Søeqvæsthuset, og et for Pigebørnene, som blev dem givet i Søe-Etatens Hospital. Over 800 Børn vare paa disse 2de Steder samlede, og glædede sig paa den bedste Konges Fødselsdag, ved dette nye Beviis paa Hans faderlige Godhed. J det afvigte Aar er der for disse Skolers Tarv gjort meget betydeligt. Foruden det fortreffelige Skolelokale, hvortil hele Gaasegaden er indrettet, hvor 240 Drenge, som ere i Tienesten, undervises, hvor Lærerne have frie Boliger, hvor der ere lige Skolesale, alle fornødne Apparater, 2de Værkstæder, og en anseelig gymnastisk Jndretning ere i Aar tre nye Skoler anlagte i den nærmeste Gade, Svanegaden, hvori 170 Drenge, som ei ere i Tienesten, undervises, og hvor den indbyrdes Underviisning med Held er indført for Begyndere, Ligeledes er i Klærkegaden indrettet en nye Pigeskole, for den indbyrdes Underviisning, der allerede freqventeres af over 100 Børn. J Frederik den Siettes Tid er der foregaaet en Forbedring i hele Søe-Etatens Skolevæsen, af hvilken allerede spores de meest velgiørende Virkninger, og som vil have en uberegnelig gavnlig Jndflydelse paa Fremtiden. Med inderlig Taknemmelighed maae derfor den Ungdom, som hver Dag oppebærer Velgierning af Landets Fader, d. 28de Jan, hvert Aar med et rørt Hierte sige: Gud velsigne Kongen!
Den Vest-Sjællandske Avis, 1821-02-27
Kiøbenhavn, den 12te Februar. Under 1ste November og. St. er Hs. Høiærværdighed biskop Münter, Storkors af Dannebrogen og Dannebrogsmand optaget til udenlandsk Æres Medlem af det Keiserlig Russiske Videnskabers Selskab i Petersborg.
Den Vest-Sjællandske Avis, 1821-02-27
Jfølge Cancellieskrivelse under 3die d. M. kan det ikke være noget til Hinder for at Landmanden ved Malt giøring forædler de Kornvarer, han agter at afsætte.
Den Vest-Sjællandske Avis, 1821-02-27
Ved en Bekiendtgiørelse fra Kiøbenhavns Politiekammer bekræftes nu den sidst af Altonaer Merkur meddeelte Fortælling om det skeete Ran hos en af Hovedstadens Vexelerere, nemlig Hr. Philipsen i Gothersgaden. Den undvegne Spitsbub fik Leilighed til at bemægtige sig 140 Specier og efterlyses derfor af Politiet, som udlover en Douceur af 200 Rbd. Sedler for hans Opdagelse. Personen var middelmaadig af Vext, iført en blaae Klædesfrakke med sort Fløiels Krave, var ung og mager af Udseende, havde rødligt eller lyst Haar, en noget udstaaende Over mund og talede Dansk. Paa Stedet efterlod han sig en Hat, en Pistol og en Sylvuhrkasse, foruden nogle falske Bankosedler, hvorpaa der dog ingen Underskrifter findes, hvilket alt er til Eftersyn paa Politikammeret. Under den amerikanske Krig og senere talte Kiøbenhavn omtrent 20 anseelige Sukkerraffinaderier, som aarlig forarbeidede 14000 Fade raae Sukkere; nu er ogsaa denne Jndustriegreen i saa stærkt Aftagende, at der kun forarbeides 1 til 2000 Fade aarlig.
Den Vest-Sjællandske Avis, 1821-02-27
Efter den nu opgjorte nøiagtige Beregning over Nationalbankens Heftelses-Capital, forsaavidt samme hviler paa Jorder og Tiender i Danmark, udgiør dens Beløb 15, 162,049 Rbd. 27 s. De 3/4 Dele, heraf udgiøre den Sum 12,635,041 Rbd. 7 s., hvoraf Renterne, beregnede a 6 1/2 PC. aarligen, ere 821,27, Rbd. 64 s. Sølv; disse Renter skulle for Bankaaret, fra 1 Aug. 1819 til 31te Juli 1820 beregnes til Sedler efter Coursen 262 1/2 PC., og udgjøre altsaa et Seddelbeløb af 1,077,926 Rbd. 90 sk. Nyborg den 11te Febr. 1821. En Jiisbaad fra Korsøer, ladet med Postgods, kantrede sidstafvigte 9de Jan. udenfor Knudshoved, medens man var beskiæftiget med at trække den i Land; de 10 Mennesker, som vare paa den, skulde upaatvivlelig have druknet, dersom ikke de raske Søemænd Niels Hansen af Nyborg, Hans Juul fra Korsøer, Søren Wincter og Christen Wincler fra Nyborg, vare med egen Livsfare ilet de Ulykkelige til Hielp. Ved deres Mod og Anstrængelse bleve de og Godset biergede. Efterat Stedets værdige Øvrighed, Hr. Overauditeur Lawæs, tilligemed Hr. Postfører Jespersen, som var tilstæde for at ordne alt ved Baadenes Jndiisning, havde derom gjort Jndberetning til den høie General-Postdirection, har samme andraget Sagen for Hs. Majestæt, og Hs. Majestæt har allernaadigst besluttet, at disse raske Søemænds Mod og Aandsnærværelse skal hædres med at de tvende første faae Medaillen for ædel Daad og hver 40 Rbd. Sølv, og de tvende sidste faae hver 30 Rbdl. Sølv. Denne høitidelige Uddeeling skal have funder Sted den 13de Februar paa Raadstuen i Nyborg i alle Færgefolkenes Nærværelse.
Den Vest-Sjællandske Avis, 1821-02-27
Oblenschlæger besørger nu, paa Boghandler Brockhaus's Forlag i Leipzig, en Oversættelse af Holbergs dramatiske Skrifter, et Værk, den tydske Literatur længe har maattet savne, og som sikkert ogsaa, især fra saa udmærket en Haand, vil blive modtaget med Enthusiasme.
Den Vest-Sjællandske Avis, 1821-02-27
Kommissionen for nordiske Oldsagers Opbevaring har igiennem Kancelliet ladet Hs. Majestæt forelægge en Beretning, om hvad den i det sidste Decennium har virket til slige Oldmonumenters Opdagelse, Bevarelse og Offentliggjørelse. Af samme sees, at Kommissionen har foranstaltet, at Fred er blevon lyst over alle vigtige Oldsteder, f. Ex. over Høien paa Lethraborg i Sielland, og Thyre Dannebods Høi ved Jellinge, hvor denne Byes Jndvaaner, havde begyndt at grave efter Vand, hvilket endnu i Tide blev standset af Øvrigheden, og siden flere Foranstaltninger trufne, da et af Kommissionens Medlemmer, Prof. Finn Magnussen i Selskab med Geheimekonserentsraad Bülow til Sanderumgaard, paa en Privatreise vare komne igiennem Jellinge, og havde gjort adskillige interessante Opdagelser angaaende et Træværelse i denne mærkelige Høi. Ved det navnkundige Slot Gurre i Nordsielland er foretaget Eftergravning, hvorved man er bleven overbeviist om, at Slottet maa være ødelagt ved Jld, ja maaskee endog sprængt med Krudt. Blandt flere Jettestuer har Kommissionen ladet istandsætte en af de største og skjønneste i Landet, som findes paa Udleire Mark ved Ølstykke i Sielland. Af Rune monumenter ere de tvende Lollandske, kaldte Tirsted og Tiletse-Stenene, førte til Kiøbenhavn og hensatte imellem Trinitatis Kirkemuur og Digteren Evalds Grav. J Sørup Kirke i Fyen havde Hr. Pastor Bredsdorf opdaget en af Worm ikke omtalt og forhen ubekiendt Runesteen, som Kirkens Eierinde, Baronesse Rantzau Lehn til Hvidkilde, har foræret til Museet for nordiske Oldsager. Ligeledes er paa Kierte Kirkegaard i Fyen opgravet en mærkværdig Liigsteen, som sikkert er en af de ældste kristelige i Norden; hvilken Kirkeeieren, Grev Wedel, har overladt til Museet. Ogsaa er det paatænkt at istandsætte det til Kongen forærede gamle Vordingborgske Taarn, der tildeels ogsaa er vigtig som Vagttaarn. Hs. Majestæt har skiænket Museet en stor Deel Oldsager, hvoraf der havdes Doubletter paa Kunstkammeret; blandt andet tvende kostbare Guldurner. Kommissionens Medlem, Oldgrandskeren Hr. Prof. Wedel Simonsen, har paa Reiser i Fyen og Jylland indsamlet henimod 1000 Nummere af Oldsager i Museet, som ogsaa har erholdt flere af de ei allene i Norden, men endog i Jtalien og Frankerig meget sieldne Glasurner; blandt andre en meget smuk af Selveier Mads Jeppesen i Killerup ved Prof. Wedel Simonsen. Fra Frue Kirke i Aarhuus har man ved Professor Doctor Larsens Omsorg og med Biskop Birchs Tilladelse i 1819 faaet oversendt til Bevarelse i Museet en Messehagel med indsyet cusisk Skrift, som Prof. Rasmussen læser: at nathalia.
Den Vest-Sjællandske Avis, 1821-02-27
J det Kongelige medicinske Selskab forelæstes den 4de Januar af Prof. Ørsted: Betragninger over Plante Alcalierne. Den 11te Januar af Professor Fenger, tvende mærkelige Sygehistorier a. Tilfælde af en skjævt voxet Viisdoms-Tand, d. om en smertelig Sygdom i Næsen, der, efterat have vedvaret i 6 Aar, hævedes ved Bortgangen af en Tusindbeen. (Scolopendra electrica. Den 25de Januar af Professor Wendt: historia aliquot morborum una cum cadaverum sectionibus e diario ægrotantium in nosocomio metropoleos communi.
Den Vest-Sjællandske Avis, 1821-02-27
Den 5te Februar af Professor Bang, historia epidemiæ morbillosæ Ao. 1791 et exanthematicæ Ao. 1820 cum tabula meteorologica, auctoribus Bang patre & silio. - Samme Aften Professor Jacobsen om Dødelisternes Upaalidelighed.
Den Vest-Sjællandske Avis, 1821-02-27
Til Selskabets corresponderende Medlemmer ere valgte Dhrr. Stiftsphysicus Randrup i Viborg, Regimentschirurg J. L. Müller i Horsens, Distriktschirurgerne Mikisch i Horsens og Wittendorff i Thisted, Academieslæge og Districtschirurg Vendelboe i Sorøe, Districtslægerne Ahrends i Roeskilde og Leth i Lyngbye, Cancellieraad og Districtslæge Madsen i Nyekiøbing paa Falster, Stifts medicus Steenberg paa Valløe, samt Divisionschirurg Barclay.
Den Vest-Sjællandske Avis, 1821-02-27
Hos Gaardmand Anders Mortensen i Gammelgaard, Ølgod Sogn, indtraf kort før Kyndelsmisse, det besynderlige Uheld, at 2de Heste, som bestandig havde staaet sammen i Stalden, gave sig til at slaaes, hvorved den ene, en smuk og særdeles fed 5 Aars Hest, fik det ene Bagbeen knust. Eieren lod den strax slagte og partere, lod derpaa Kyndelmisse-Aften anrette et Maaltid bestaaende af Herekiødsuppe og Kiød med Saus til og indbød endeel af sine Venner, hvoriblandt Peter Mortensen af Vestkiær med sin hele Familie, Degnen Hr. Haar, en Skolelærer og mange andre af Sognet. Omtrent 30 Personer nød af dette Maaltid med Behag og ønskede at Alle, hvem sligt Uheld skulde vederfares, ville giøre sig saadant Dyr saa nyttig som mueligt.
Den Vest-Sjællandske Avis, 1821-02-27
Randers. Den 15de dennes tildrog sig i en Udflyttergaard fra Voer, under Steenalt Gods, den sørgelige Begivenhed, at en ung Bondekarl ihjel skjød sin Broder af Vaade. Begge Brødrene havde, tilligemed flere Bønder, været til Hovarbeide og begave sig, da dette var endt, ind i bemeldte Udflyttergaard for at fortære deres medbragte Brød. Noget iforveien var Skytten fra Steenalt, som havde været paa Jagt, taget ind i samme Gaard; hans Hest stod bunden i Porten og Bøssen laae i en Vogn. Da Hovfolkene havde endt deres Maaltid, begave de sig bort en efter den anden; endelig ogsaa de tvende Brødre, hvoraf den ene var Kjereste med Gaardmandens Datter. Medens de to Forelskede endnu stode i en fortrolig Samtale med hinanden ude i Gaarden, havde den anden Broder taget Skyttens Bøsse af Vognen for at betragte den. Neppe har han faaet den i Hænderne, for Skuddet gaaer af og Broderen styrter samrende nedfor sin ulykkelige Piges Fødder. Skuddet havde truffet ham i Underlivet, saa at der ingen Redning var at vente, og en Time derefter døde han, Broderen er paa ingen Maade at trøste.
Den Vest-Sjællandske Avis, 1821-02-27
Døde: Jubellæreren L. H. Gammerød, Pastor meritus til Jerste og Sollerød Sogne, 84 Aar gl., den 17de Febr. – Frue B. Skov, fød Schæffer, 60 Aar gl., i Nyested i Lolland, den 16de Febr. Frue C. C. Hvidberg, f. Gernes, 50 Aar gl., den 13de Febr., i Kbhvn. - Justitsraad og Doctor medicinæ Baumgarten, den 22de Jan, i Flensborg. – Justitsraad og Kongelig Staldskriver ved de Frederichsborgske Stutterier O. Dumetius, 83 Aar gl., den 11te Febr.
Den Vest-Sjællandske Avis, 1821-02-27
Ledige Embeder. Engom Sognekald i Aarhuus Stift, 199 Rbdlr. Formanden oppebærer i Pension Præste-Korntiendeafgivten af Assendrup Bye med Udflyttere til Beløb 20 Tdr. 1 Skp. 3 1/2 Fdkr. Rug, 25 Tdr. 2 Skpr. 1/2 Fdkr. Byg og 20 Tdr. 1 Skp. 3 1/2 Fdkr. Havre, af hvilken Tiende han selv svarer Skatterne; og desuden nyder han aarlig 60 Rbd. Sølv af Eftermanden. – Tæbring, Outrup og Rachebye Sognekald i Aalborg Stift, 120 Rbd.
Den Vest-Sjællandske Avis, 1821-02-27
Skioldborg og Kallerup Sognekald i Aalborg Stift, 233 Rbd. - Guldager Sognekald i Ribe Stift. 270 Rbd.
Den Vest-Sjællandske Avis, 1821-02-27
Befordringer og Afgang. Den 13de Januar er Krigsassessor D. Monrad paa Hvilsberggaard som Landvæsens-Commissair i Veile Amt, bevilget Kammerraads Rang, efter Rangforordningens 7de Klasses No. 2; den 23de ere Gouvernements Adjutant og Premierlieutenant ved de vestindiske Tropper C. L. Holten, Premierlieutenant ved det fyenske Regiment lette Dragoner F. L. Hindenburg, Premierlieutenant ved Arrilleriecorpset M. Lüttichau og Secondlieutenant i Søe-Etaten E. C. Walterstorff, og den 30te i samme Maaned, Secondlieutenant ved Garden til Fods, W. T. Bornemann og Cand. jur. J. C. Colbiørnsen udnævnte til Kammerjunkere; Bogholder ved Tallotteriet i Kiøbenhavn J. Boetius til 3die Administrator ved Lottoet, og i hans Sted Fuldmægtig ved Zahlkammeret, Kammerassessor C.E. Feilberg til Begholder ved bemeldte Lotto. Den 31te Januar er Cancelliesecretair og Fuldmægtig i Brandforsikkrings-Contoiret under Cancelliet L. J. Holm, samt Kammerjunker og surnummerair Assessor i den Kongelige Lands-Over samt Hof- og Stadsret, J. Koefod, beskikkede til virkelige Assessorer i bemeldte Ret. Den 2den Februar, Sognepræst i Præstøe og for Skippinge Menighed i Sielland, N. G. Wolff, til Præst ved Frederiks Hospital og Fødselstiftelsen i Kiøbenhavn samt for Garnisons Menigheden i Citadellet Frederikshavn; og personel Capellan N. F. S. Grundtvig igien til Sognepræst i Præstøe og Skibbing Menighed. Den 26de Januar er P. Hasselqvist beskikket til Told og Consumtions-Underbetient i Kiøbenhavn. Den 1ste Februar er Etatsraad og Finantsdeputeret J. Collin udnævnt tillige til Medlem af Directionen for de Kongelige Skuespil; den 6te er Legationssecretair ved det danske Gesandtskab i Wien, Legationsraad J. A. F. C. Koss, udnævnt til Kammerherre. Den 7de Februar er Secretair ved Commissionen for Oldsagers Opbevaring, C. Thomsen, udnævnt til virkelig Cancellieraad; Justitsraad Dr. juris S. A. Stadfeldt, efter Ansøgning, i Naade, entlediget fra hans Embede som Birkedommer ved Holbeksgaards Birk, Herredsfoged i Rougsøe, Søndrehald og Østerlisberg Herreder, Cancellieraad A. L. Reiersen, til at være tillige Birkedommer ved Holbekgaards Birk. - Den 30te f. M. er Professor extraordinarius i Medicinen ved Kiøbenhavns Universitetet Doct. Med. O. L. Bang, beskikket til Prof. ordinariis i bemeldte Videnskab samt til Assessor Consistorii. Den 13de d. M. er Cand. Theol. N. S. Hjorth beskikket til Adjunct ved Ribe Cathedralskole.
Den Vest-Sjællandske Avis, 1821-02-27
Natten til den 25de Januar indstrandede Norden, kor Skagen en hollandsk Smak, De tvende Søstre kaldet, ført af Capitain C. H. Meyer, kommende fra Amsterdam og bestemt til Pillau med endeel Stykgods, iøvrigt ballastet med Sand. Skibet var fuldt af Vand. Skibsmandskabet er bierget.
Den Vest-Sjællandske Avis, 1821-02-27
Søndagen den 25de Februar proclameredes paa sædvanlig Maade Høiesterets Aabning paa Rosenborg Slot, førstkommende Torsdag den 1ste Marts
Den Vest-Sjællandske Avis, 1821-02-27
Kiøbenhavns Børs den 23 Februar. Cours. Hamb. 2 M. 262, a vista 265. Amsterd. 2 M. - . London 2 M. - Rbd. - s. Paris 2 M. - Spec. 263. Den 23 Februar 1820, 272.) Specier solgtes til 15 Rbmk. 12 s. a Rbmk. - s. (Jfior 16 Rbmk. : 2 s.) Oblig. (med Renter fra 11te December 1820) 71. (Jfior 7172.) Nationalbank-Oblig. (af Laanet d. 4 Febr. d. A.) 86 Rbd. r. S. eller 113 1/2 Rbd. Sedl. pr. 100 Rbd. r. S. Norske Rabks. 17. (Jfior 1718). Svenske Sedler 62 1/2 s. - Disconto 6 PC.
Den Vest-Sjællandske Avis, 1821-02-27
Kiøbenhavns Torvepriser, den 23 Februar 1821. Rug, Tdn. 2 Rbdlr. 2 Mk. a 2 Rbd. 4 Mk. 8 s. Hvede, Tdn. 4 Rbdlr. 2 Mk. a 5 Rbd. 2 Mk. Byg, Tdn. 2 Rbdlr. - Mk. 8 s. a 2 Rbd. 1 Mk. - s. Havre, Tdn. 1 Rbdlr. 3 Mk. - s. a 1 Rbd. 4 Mk. 8 s. Ærter, Td. 3 Rbd. - Mk. a 4 Rbd. - Mk. - s. Røget Flesk, Lpd. 2 Rbd. 2 Mk. - s. a 3 Rbd. - Mk. Grønsaltet Flesk, Lpd. 11 Rbd. 5 Mk. a 2 Rbd. 2 Mk. - s.
Den Vest-Sjællandske Avis, 1821-02-27
Beltpassage. Fra den 19de til den 25de Februar ere udreiste. Til Sielland. Skipperne Rasmussen og Paulsen, Møller Pedersen, Styrm. Hansen og Smidt, Kammerherre Stiftamtmand Biørn, Capt. Rosenkrants v. Giedde. Cand. jur. v. Kragh. Kammerjunker v. Levetzau. Hs. Exell. Geheimeconferentsraad Grev Moltke med Frue, Comtesse og Følge. Kammerj. Lieut. i Garden til Hest Fønss. Pastor Bierring. Styrmand Bøegh. Fuldm. Riebe. SkibsCapt. Svarrer og Kock. Til Fyen. Ritmester Heilige med Frue og Pige til Vestindien. Høndelsfuldmægtig Wilson, Kiøbmand Jensen. Søelieutenant Sanholt. Strømpeh. P. Pedersen, M. Nielsen, L. Pedersen og J. Nielsen. Kniplingsh. Nielsen. Kiøbm. Hørup. Cancellie-Secr. Engelsted, Frøken Mechlenborg. Kiøbm. Hirsch. Strømpeh. Berg. Handelsbet. Ravn og Berg.
Den Vest-Sjællandske Avis, 1821-02-27
Blandinger. Der skrives fra Odessa under 8 Dec.: Vi saae igien i Aar mange Russiske, Polske og i sær Galiciske Jøder, at indskibe sig til Palæsting, og iblandt disse, som fordet meeste ere gamle Folk, som ere nede af Livet og Handelen, ogsaa mange unge Familier. Deres Colonier i Tiberias maae allerede være bleven meget talrige ved de mange Jndvandringer; de fleste vandre derhen i den fromme Mening, at de kunne være nærmest forhaanden, naar deres Messias vil lade sig see. De Vandringsmænd, som begive sig derhen, begynde i Almindelighed ikke Reisen, hvorved de reent forlade deres hidtilværende Opholdsted, førend de har, saavidt det staaer i deres Magt erstattet al det Onde, hvad de tilforn kunne have begaaet. Saaledes f. Ex. sendte En, som for mange Aar siden havde frarøvet en anden Jøde en Sum maa Penge, fra Odessa af, førend han gik ombord til Palæstina, tilbage til sin Fødebye med den Commission at betale den til de trængende Børn af den Mand, som siden var død og som han havde frarøvet dem. Der er et Selskab i London for at omvende Jøderne til Christendommen. Dette har bekiendtgjort, at det Rygte er ugrundet at det betaler Jøderne Penge for at antage den kristelige Religion.
Den Vest-Sjællandske Avis, 1821-02-27
J de offentlige Blade blev for nyelig omtalt Opfindelsen af en Kaagemaskine, hvori kan tilberedes i en yderst kort Tid en Potte med Dxekiød eller en Steeg. Denne Maskine hedder Autoclqve. Naar engang denne hurtig kaagende Maskine staaer tildækket paa Jlden med det, som skal kaages der faa maae man ikke røre mere derved; men denne Maa skine leverer Maden fir og færdig. Den 17de December f. A. blev Hr. Naldi, et meget agtet Medlem af det Jtalienske Theater i Paris indbudet med sin Kone til at spise hos sin Collega Hr. Garcia, som er ved det samme Theater. Hr. Naldi ville være Bienvidne til Operationen, og opholdt sig ved Kaminen, hvor Antoclaven blev brugt. Hr. Naldibegik nu den store Uforsigtighed at ville tilstoppeDamprøret til Maskinen med en Jldtang, den sammenpressede Damp forøgede Heden saa overordentlig, at Laaget paa Maskinen sprang af ved en Explosion, og knusede Hierneskallen paa Hr. Naldi; den Ulykkelige styrtede død ned ved sin Datters Fødder.
Den Vest-Sjællandske Avis, 1821-02-27
J Nackel har en Jndsidder, som i en Tid af 40 Aar levede af Udbyttet af en liden Smørhandel, qvalt sig i sit 70de Aar, fordi han manglede Beløbet for 5 Pund Smør, da han overtalte de Penge, som han havde indtaget.
Den Vest-Sjællandske Avis, 1821-02-27
Til de Brandlidte i Holmstrup er endvidere indkommen: Fra Slotsbiergbye Sogn. 15 Rbd. 12 s.
Den Vest-Sjællandske Avis, 1821-02-27
For hvilke Gavers Modtagelse vi herved paa de Brandlidtes Vegne taknemmeligst afgive vor Tilstaaelse. Slagelse den 26de Februar 1821. Birch. Bastholm
Den Vest-Sjællandske Avis, 1821-02-27
AVERTISSEMENTS. At Jndleveringen saavel af Pengebreve som andre Pakkepostsager, i lang Tid har været, og stedse herefter, indtil videre, ved Slagelse Postcontoir er fastsat til alle Løverdage til saavel den til Kiøbenhavn Jndgaaende, som den til Hamburg udgaaende Pakkepost, skulle jeg, paa Grund af den pondaglige Erfaring om Fleres Uvidenhed herom, ikke undlade herved endvidere at bringe i behagelig Erindring. Lundager.